Source: https://gorjeanul.ro/acs-va-evolua-in-grupa-albastra/
Timestamp: 2019-02-16 03:44:53+00:00

Document:
ACS va evolua în Grupa Albastră | Ştiri locale de ultima ora, stiri video - Ştiri Gorjeanul.ro
ACS Târgu-Jiu va continua sezonul 2018/2019 în Grupa Albastră. Federaţia Română de Baschet a anunţat componenţa celor patru serii, iar situaţia este una destul de controversată. Forul autohton a stabilit în Consiliul Director, convocat luni, 14 ianuarie, ca Grupele Albastră și Verde să continue cu punctele acumulate în prima fază a Ligii Naționale de baschet masculin. Astfel, doar în Grupa Galbenă se începe de la zero. Echipa Cuza Sport Brăila s-a retras din campionat, şi astfel în Grupa Albastră va evolua CSM Miercurea Ciuc. În schimb, Grupa Verde va avea doar trei echipe.
Grupa Roşie – BC CSU Sibiu, U-Banca Transilvania Cluj-Napoca, SCMU Craiova, CSM CSU Oradea, BCMU FC Arges Piteşti, SCM Timişoara
Grupa Galbenă – Steaua Bucureşti, Dinamo Ştiinţa Bucureşti, CSO Voluntari, CSM Mediaş, ABC Athletic Constanţa, CSM Phoenix CSU Galaţi
Grupa Albastră – CSM Târgu Mureş, CSM Sighetu Marmaţiei, CSM 2007 Focşani, ACS Târgu Jiu, Rapid Bucureşti, CSM VSKC Miercurea Ciuc
Grupa Verde – Agronomia Bucureşti, Universitatea Cluj-Napoca, CN Aurel Vlaicu Bucureşti
Potrivit FRB, în faza a doua, meciurile se vor juca în primele trei grupe (Roşie, Galbenă, Albastră) în sistem de etape săptămânale, fiecare cu fiecare, tur – retur, în perioada 19 ianuarie – 6 aprilie, respectiv în sistem de etape fiecare cu fiecare, în trei tururi, în Grupa Verde, în aceeaşi perioadă. Dupa această fază, primele două clasate din Grupa Galbenă vor accede în play-off, alături de echipele din Grupa Roşie.
CSM Tîrgu Mureș – 17/1
CSM Sighetu Marmației – 13/5
CSM 2007 Focșani – 11/7
ACS Târgu Jiu – 11/7
Rapid București – 8/10
CSM VSKC Miercurea Ciuc – 7/11
Alionescu: “Pentru noi este un avantaj”
Antrenorul de la ACS Târgu Jiu, Claudiu Alionescu, a apreciat că misiunea eleviilor săi va fi mai facilă, dacă linia de clasament din grupa valorică C s-a menţinut. “La început nu era stipulat lucrul acesta, dar odată cu retragerea echipei din Brăila, componenţa grupei valorice albastre va rămâne doar cu echipe ce au format grupa valorică C şi astfel s-a decis la nivelul Federaţiei Române de Baschet ca punctele să se păstreze. Pentru noi este un avantaj, pentru că pornim cu cinci victorii şi astfel avem o şansă în plus de calificare către play-off-ul ce va asigura prezenţa în grupa valorică B la începutul sezonului următor”, a declarat antrenorul. Principalul “cerbilor” şi-a făcut calculele pentru următoarele meciuri şi a declarat că trupa gorjeană trebuie să strângă patru succese pentru a-şi îndeplini obiectivul. Totuşi, Alionescu este sceptic în ceea ce priveşte actuala formă organizatorică din baschetul autohton, mai ales după retragerea brăilenilor. “Avem nevoie, după calculele mele, de patru victorii. Cu patru succese cred că vom obţine calificarea, deşi depindem şi de celelalte rezultate. Avem două victorii împotriva echipei din Ciuc şi două victorii împotriva echipei din Bucureşti, Rapid, şi o victorie în faţa echipei din Sighet. Primele patru echipe merg în play-off-ul pentru locurile 9-16, ceea ce automat înseamnă că vom fi între echipele care vor forma grupa valorică B în sezonul viitor, dacă sistemul competiţional va rămâne acelaşi. Sunt probleme destul de mari, echipele nu-şi permit să termine campionatul şi nu ştiu care va fi numărul echipelor care vor lua startul anul viitor”, a spus Alionescu. Antrenorul gorjenilor nu exclude schimbări în lotul formaţiei sale înainte de începerea meciurilor din grupă. “Am tot spus-o, mi-aş dori unul sau două transferuri. S-ar putea să mai şi plece un jucător, pentru că aşa este perioada de transferuri în toată Europa, sportivii sunt urmăriţi, au contracte care le pot permite acest lucru, însă eu sper să rămânem în formulă completă, dacă nu vom reuşi să aducem alte ajustări, şi să ne îndeplinim obiectivul”.Prima partidă pe care ACS Târgu Jiu o va susţine în grupa albastră va avea loc, sâmbătă, 19 ianuarie, la Focşani.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 

CSM 

CSM